གཉིས་པ།རྫོང་རིམ་པའི་ཡན་ཆད་ཀྱི་བཟོ་ཚོང་སྲིད་འཛིན་དོ་དམ་སྡེ་ཁག་དང་རྒྱང་སྒྲོག་བརྙན་འཕྲིན་སྲིད་འཛིན་དོ་དམ་སྡེ་ཁག་གིས།རང་སྲིད་འཛིན་ས་ཁོངས་ནང་ཁུལ་གྱི་འཁོར་སྐར་གྱི་བརྡ་རྟགས་བསྡུ་ལེན་ས་ངོས་སྒྲིག་ཆས་ཕྱིར་ཚོང་དང་།སྒྲིག་སྦྱོར།བཀོལ་སྤྱོད་བཅས་ཀྱི་ལྟ་སྐུལ་དོ་དམ་བྱ་བའི་འགན་ཁུར་དགོས།འཁོར་སྐར་གྱི་བརྡ་རྟགས་བསྡུ་ལེན་ས་ངོས་སྒྲིག་ཆས་ཕྱིར་ཚོང་དང་།སྒྲིག་སྦྱོར།བཀོལ་སྤྱོད་བཅས་བྱེད་པར་ཁྲིམས་ལྟར་ཆོག་འཐུས་ལག་ཁྱེར་ལམ་ལུགས་ལག་བསྟར་བྱེད་དགོས་ཤིང།བཟོ་ཚོང་སྲིད་འཛིན་དོ་དམ་སྡེ་ཁག་དང་རྒྱང་སྒྲོག་བརྙན་འཕྲིན་སྲིད་འཛིན་དོ་དམ་སྡེ་ཁག་གིས་ཆོག་མཆན་མ་བཀོད་ཚེ།ལས་ཁུངས་དང་མི་སྒེར་སུ་ཡིན་ཡང་ཕྱིར་ཚོང་དང་།སྒྲིག་སྦྱོར།བཀོལ་སྤྱོད་བཅས་བྱས་མི་ཆོག་ལ།འཁོར་སྐར་གྱི་བརྡ་རྟགས་བསྡུ་ལེན་ས་ངོས་སྒྲིག་ཆས་ཁྲིམས་དང་འགལ་ནས་ཚོང་རར་འཁོར་རྒྱུག་བྱེད་པ་གཏན་འགོག་བྱེད་དགོས།